**Jesse Fryckman** (s. 1978) on suomalainen elokuvatuottaja ja yrittäjä. Fryckman aloitti elokuvatuottajaopinnot Taideteollisen korkeakoulun elokuva- ja lavastustaiteen laitoksella 2002.

Vuonna 2002 Fryckman perusti tuotantoyhtiön nimeltä *Butt, Rhino and Horns* yhdessä Jaajo Linnonmaan ja Jukkis Peltolan kanssa. *Butt, Rhino and Horns* tuotti *Sub-tv:lle* *Yllätysvieras*-sarjaa. Vuonna 2007 Fryckman perustin yhdessä Tero Kaukomaan kanssa *Bronson club* -tuotantoyhtiön.

Fryckmanin ensimmäinen pitkä elokuva oli yhdessä Kaukomaan kanssa tuotettu AJ Annilan ohjaama *Sauna* (2008). Seuraava Bronsonin pitkän elokuvan tuotanto oli Oskari Hutun kanssa tuotettu dokumenttielokuva *Reindeerspotting – pako Joulumaasta* (2010). Joonas Neuvosen ohjaamasta elokuvasta tuli dokumenttielokuvaksi ja K18-ikärajasta huolimatta poikkeuksellisen katsottu elokuvateattereissa. Se sai teatterilevityksessä yli 63 000 katsojaa.

Bronsonin talousvaikeuksista johtuen Solar Films osti enemmistön Bronsonin osakkeista 2009 ja Bronson sulautettiin kokonaan Solariin 2012.

Fryckmanin toistaiseksi suurimmat menestykset tulivat Solar Filmsillä tanskalaisten *Klassefesten*-elokuvien uusintafilmatisoinneilla. Yhdessä Oskari Hutun kanssa tuotettu *Luokkakokous* (2015) sekä *Luokkakokous 2 – Polttarit* (2016) saivat yhteensä yli 800 000 katsojaa. *Luokkakokous* on edelleen Suomen 13. katsotuin kotimainen elokuva.

Fryckman tuotti *Elisa Viihteelle* ja Neloselle *The Office* -kulttisarjaan perustuvan kolmen tuotantokauden tv-sarjan *Konttori* (2017-2019).

Fryckman lähti Solarilta ja perusti *Bronson clubin* uudelleen. Fryckman jatkoi Bronsonin nimissä uusintafilmatisointeja: tanskalaiseen *Swinger*-elokuvaan (2016) perustuvan *Swingersin* (2018) ohjasi Pamela Tola ja ruotsalaiseen *Joulupukki vieraissa* -elokuvaan (1999) perustuvan *Täydellisen joulun* (2019) ohjasi Taru Mäkelä. *Täydellinen joulu* menestyi elokuvateattereissa hyvin ja sai lähes 130 000 katsojaa.

Fryckmanin isä on Peter Fryckman. Fryckmanin puoliso on Netflixillä työskentelevä tuottaja ja entinen Helsinki-filmin toimitusjohtaja ja sen omistajiin kuulunut Annika Sucksdorff. Sucksdorff kuuluu *Victor Ek* -logistiikkayhtiön omistajien viidenteen polveen ja on yhtiön hallituksen jäsen.

Fryckman kuuluu Ruokaboxi-palvelun perustajiin. Hän sai syytteen rattijuoppoudesta 2019.

Valikoitu filmografia
---------------------

* *Sauna*, 2008
* *Reindeerspotting - Pako joulumaasta*, 2010
* *Veijarit*, 2010
* *Elokuu*, 2011
* *Ella & Aleksi - Yllätyssynttärit*, 2011
* *Hulluna Saraan*, 2012
* *Kulman pojat*, 2012
* *Kesäkaverit*, 2014
* *Luokkakokous*, 2015
* *Luokkakokous 2 - Polttarit*, 2016
* *Swingers*, 2018
* *Täydellinen joulu*, 2019

Lähteet
-------

1. ↑  Opiskelijat: Fryckman *www.uiah.fi*.  Arkistoitu 12.1.2012. Viitattu 10.6.2022.
2. ↑  Ensi-illassa Jesse Fryckman *City*.  8.6.2011. Viitattu 10.6.2022.
3. ↑  Reindeerspottingin tuottaja harmittelee yhä korkeaa ikärajaa *Yle Uutiset*.  10.10.2011. Viitattu 10.6.2022.
4. ↑  Niko Jutila: Reindeerspotting teki historian parhaan avauksen dokumenttielokuvalle *www.elokuvauutiset.fi*. Viitattu 10.6.2022.
5. ↑  Iikka Taavitsainen: Lost Boysin nousi katsotuimpien kotimaisten dokumenttielokuvien joukkoon – edellä vain Järven tarina, Sel8nne, Metsän tarina sekä Reindeerspotting *Savon Sanomat*.  19.10.2020. Viitattu 10.6.2022.
6. ↑  Solar Films osti Bronson Clubin *Yle Uutiset*.  6.8.2009. Viitattu 10.6.2022.
7. ↑  Solar Filmsin vaiheet *Solar Films*.  24.2.2015. Viitattu 10.6.2022.
8. 1 2  Niko Jutila: Katsotuimmat suomalaiset elokuvat 1970– *www.elokuvauutiset.fi*. Viitattu 10.6.2022.
9. ↑  Alkuperäisen Konttorin luojat vaativat suomalaiseen versioon tietyn vitsin – ruisleipä oli saatava mukaan *Yle Uutiset*.  3.3.2017. Viitattu 10.6.2022.
10. ↑  Niko Jutila: Pamela Tola ohjaa tanskalaisen Swinger-komedian uudelleenfilmatisoinnin *www.elokuvauutiset.fi*. Viitattu 10.6.2022.
11. ↑  Rita Tainola: Cheek-elokuvan tuottaja: Jaren isällä oli erityinen tapa opettaa pojille, miten väkivaltaa käytetään *Ilta-Sanomat*.  2.9.2017. Viitattu 10.6.2022.
12. ↑  Hot Nordic shows coming from Netflix, Viaplay, NRK, DR, SVT, TV 2 DK *Nordisk Film & TV Fond*. Viitattu 10.6.2022. (englanniksi)
13. ↑  Elokuvat | Helsinki-filmistä tulee Aurora Studiosin tytäryhtiö *Helsingin Sanomat*.  1.7.2021. Viitattu 10.6.2022.
14. ↑  Victor Ek - Victor Ek *victorek.fi*.  22.4.2021. Viitattu 10.6.2022.
15. ↑  Perheyritys 1/2010 by Perheyritysten liitto - Issuu *issuu.com*. Viitattu 10.6.2022.
16. ↑  Ruokaboksin tarina *Ruokaboksi*. Viitattu 10.6.2022.
17. ↑  Jesse Fryckman tuomittiin rattijuopumuksesta – selvisi sakoilla: Rahariita Solarin kanssa sovittu *www.iltalehti.fi*. Viitattu 10.6.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |